আর কয়েক ঘণ্টার মধ্যেই ঝেপে আসছে ঝড়-বৃষ্টি, কোন কোন জেলা ভিজবে?

কলকাতা: বসন্তের আমেজ একেবারে উধাও। চৈত্র মাস পড়তে না পড়তেই দক্ষিণবঙ্গের একাধিক জেলা পুড়ছে তাপে। গরম আবহাওয়া এবং তাপপ্রবাহ (South Bengal Heatwave Warning) গরমের অস্বস্তি আরও বাড়িয়ে দিয়েছে। তাপপ্রবাহের সতর্কতা (Heatwave Warning) জারি হয়েছে আলিপুর আবহাওয়া দফতরের তরফে। হাওয়া অফিস এর মধ্যে সুখবর শোনাল। কয়েক ঘণ্টার মধ্যেই ভোলবদল হবে আবহাওয়ার।

চৈত্রের শুরুতে তীব্র গরমে নাজেহাল সাধারণ মানুষ। বেলা ১০.৩০-১১ টা থেকে রাস্তায় বের হলে জ্বলছে গা হাত পা। এখনই ও গরম পড়লে আর তো দিন পরেই রইল। রবিবার সন্ধ্যায় কলকাতা সহ জেলায় জেলায় কালবৌশাখী সঙ্গে বৃষ্টি নামে। বৃষ্টির হাত ধরে খানিকটা স্বস্তি মিলেছিল। আলিপুর হাওয়া অফিসের পূর্বাভাস, সোমবারও দক্ষিণবঙ্গের কয়েকটি জেলায় ঝোড়ো হাওয়া ও বজ্রবিদ্যুৎ-সহ বৃষ্টির সম্ভাবনা রয়েছে। বিশেষ করে পশ্চিম বর্ধমান ও নদিয়ায় বৃষ্টিপাতের সম্ভাবনা বেশি। সোমবার হাওয়া অফিস জানিয়েছে, এদিন সন্ধ্যার পর ফের ঝড়বৃষ্টির সম্ভাবনা রয়েছে। পশ্চিম মেদিনীপুর ও হুগলিতে শিলাবৃষ্টির সম্ভাবনা রয়েছে। এছাড়া, কলকাতা ও দুই ২৪ পরগনায় হালকা থেকে মাঝারি বৃষ্টি হতে পারে, যার জন্য হলুদ সতর্কতা জারি করা হয়েছে।

আরও পড়ুন: মার্চেই সম্পন্ন হতে চলেছে যাদবপুর বিশ্ববিদ্যালয়ের পরীক্ষা

হাওয়া অফিস সূত্রে খবর, গত বছরের মতো এবারেও তাপপ্রবাহের পরিস্থিতি তৈরি হবে। আগামী বুধবার থেকে আবহাওয়া পরিবর্তন। হাওয়া অফিস সূত্রে খবর, আগামী ২০ তারিখ কলকাতা-সহ সমস্ত জেলায় বজ্রপাত-সহ বৃষ্টিপাত হওয়ার সম্ভাবনা। সেই সঙ্গে কোনও কোনও জেলায় হালকা থেকে মাঝারি ও বিক্ষিপ্ত বৃষ্টিপাতের পূর্বাভাস। ২১ ও ২২ তারিখে বৃষ্টির সম্ভাবনা। তাপপ্রবাহ চলবে পশ্চিম মেদিনীপুর, ঝাড়গ্রাম এবং বীরভূম জেলায়। তীব্র গরম অনুভূত হবে দক্ষিণ ২৪ পরগনা, পূর্ব মেদিনীপুর জেলায়।

উত্তরবঙ্গে (North Bengal Weather) বজ্রপাত-সহ বৃষ্টির সম্ভাবনা (Rain Alert)। উত্তরবঙ্গে দার্জিলিং, কালিম্পং, জলপাইগুড়ি, আলিপুরদুয়ার, উত্তর দিনাজপুর, এবং মালদায় বিক্ষিপ্তভাবে বৃষ্টিপাতের পূর্বাভাস। বৃষ্টির পাশাপাশি বজ্রপাতের সম্ভাবনা রয়েছে দার্জিলিং, কালিম্পং জলপাইগুড়িতে।

দেখুন ভিডিও